**ҚХА РЕСПУБЛИКАЛЫҚ АНАЛАР КЕҢЕСІНІҢ**

**2023 ж. IIІ тоқсаны бойынша ЖҰМЫС ЕСЕБІ**

Республикалық Аналар кеңесі ҚР Президенті – Қазақстан халқы Ассамблеясының Төрағасы – Қасым-Жомарт Кемелұлы Тоқаевтың тапсырмасына орай «Мәдениетті ана – мәдениетті ұлт» жобасын сәтті іске асырып келе жатқан ҚХА құрылымдарының бірі. Қазіргі таңда аталған жоба төрт бағыт бойынша мына кіші жобалары аймақтарда сәтті іске асырып келеді: «Тұлға тәрбиелеген отбасы», «Бақытты ана – бақытты отбасы», «Тұғырлы отбасы – бақытты балалық шақтың бастауы», «Жақсылыққа жетелейтін жандар».

**Қазақстан Халық Ассамблеясы Республикалық Аналар кеңесінде** қазіргі таңда еліміздің облыс, қала, аудан, ауылдық деңгейде **1745** бөлімшелері мен **14 277** мүшесі бар. **2023** жылдың II тоқсанындареспублика көлемінде жалпы **1500** шаралар атқарылып, оған **58759** адам қатысқан.Өткізілген іс-шаралардың бұқаралық ақпарат құралдарында жарияланым саны – **1149.**

2023 жылдың үшінші тоқсанында өңірдегі және республикалық Аналар кеңестері бекітілген жоспарларға сәйкес жұмыстарын атқарды. Қоғамдағы қордаланып қалған әлеуметтік-тұрмыстық мәселелер, ұлттық құндылықтарымызды қайта жаңғырту және ұрпаққа өнеге болатын салт-дәстүрімізді жаңғырту бойынша нәтижелі жұмыстар жүргізіліп, қыз-келіншектерге пайдалы семинар-тренингтер өткізіліп жатыр.

**2023 жылғы 1 шілдеде** Дүнген мәдени орталығының Аналар кеңесі «Ковчег» өмірлік қиын жағдайдағы балалар мен отбасыларды қолдау орталығында мерекелік шара ұйымдастырды. Балаларға мерекелік дастархан жайылып, орталықтың шығармашылық ұжымы концерттік бағдарлама қойып, флешмоб өткізіп, үстел ойындарын ұсынды.

4 шілде күні Батыс Қазақстан облысы, **Орал қаласында** «Атамекен» өнер ордасы ғимаратында облыс өнер ордасы ғимаратында облыс әкімі, Батыс Қазақстан облысы Қазақстан халқы Ассамблеясының төрағасы Н.Т. Төреғалиевтің қатысуымен **«Әділетті Қазақстан: бірлік, тұрақтылық, даму»** атты тақырыбында Батыс Қазақстан облысы Қазақстан халқы Ассамблеясының ХХV сессиясы өтті.

7 шілде күні **Ақтөбе қаласындағы** № 30238 әскери бөлімінде аналар кеңесі мүшелері облыс әкімі жанындағы әйелдер істері және отбасылық –демографиялық сясат жөніндегі комиссияның және «Бақытты отбасы» орталығы мамандарының қатысуымен тәрбиелік кездесу оздырылды. Кездесу барысында сарбаздардың тұрмыстық жағдайымен танысу, сұхбаттасу қарастырылып, кездесу ұймдастырылды.

28 шілде күні Қостанай облысы, **Қостанай қаласында** облыстық Аналар кеңесінің қостанайлық балаларға арналған «Жарқын жаз» жобасының жазғы іс-шаралар сериясы КСК шағын ауданында болып өткен көңілді бағдарламамен аяқталды. Барлығы дәл осындай бес мерекелік кеш өткізілді: ашылуы Достық үйінің алдында өтті, ал екі айдың ішінде аниматорлар тағы 4 шағын ауданды аралады. Ұйымдастырушылардың есептеуінше, акция 500-ге жуық бала мен ата-ананы қамтыды. Жобаның басты міндеті – балаларды қазақ халқының салт-дәстүрлерімен және мәдениетімен таныстыру және ойын арқылы қазақстандық қоғамның бүлдіршін мүшелерінің бойында патриотизмді қалыптастыру болды.

10 тамыз күні **Бурабай ауданы Зеленый бор ауылында** Қоғамдық келісім» КММ облыстық өркетану мұражайымен бірге «Достық дәмі» жобасы аясында ең алғашқы іс- сапарға барды. Ақмола облысының Аналар кеңесінің төрайымы Жазиева А.С. қатысты.Аталған іс-шара ұллтық құндылықтарды, ұлт арасындағы мәдениетті ,салт-дәстүрді насихаттауға, дамытуға өткізілді.Ауылда кәріс ұлтының диаспорының өкілдерімен бірге «Тұсау кесер», «Шашу» көрсетілді, екі тілде өлеңдер мен билер тамашалады.Қонақтарды облыстық кәріс орталығының төрайымы Ольга Лян, облыстық өркетану мұражайының директоры қарсы алып,алғыс сөздерін айтты.Соңында Абай күндері қарсанында үлкен қол- өнер бұйымдарының көрмесін ұйымдастырды.

25 тамызда **Алматы облысы, Қарасай** аудандық орталық кітапханасында жастардың ерлі-зайыптылық және отбасылық өмірге қатынасы қандай?» тақырыбында ауылдық округтің жастар қоғамдастығы, студенттер, жастар ресурстық орталығы жастарымен кездесу өтті.

30 тамызда **Шығыс Қазақстан облысы,** **Өскемен қаласы** Отбасы орталығында әлеуметтік серіктес негіздеҚР Конституция күніне орай Аналар кеңесінің мүшелері «Мрія» Украин мәдени орталығы ҚБ белсенділерімен бірлесіп, көпбалалы және аз қамтылған отбасыларға 5 отбасы көлемінде маусымдық заттарды тапсырды

 10-қыркуйекте **Атырау қаласында** Қазақстандағы отбасы күніне орай Достық үйінде Аналар кеңесінің ұйымдастыруымен «Ел ұйытқысы – ене мен келін» атты дөңгелек үстел өтті. Сондай- ақ 10- кыркүйекте отбасы күніне байланысты «Әкем, анам және мен салауатты отбасы» атты спорттық эстафетта өтті. Эстафетаға 6 отбасы қатысып, төрт кезеннен тұратын жарыста әр отбасы өз жылдамдықтарын, шеберліктерін, ептіліктерін көрсетті.

 19 қыркүйектеҚызылорда облысы, **Жалағаш аудандық** Аналар кеңесінің ұйымдастыруымен бүгін Мәдениет ауылдық округінде «Ана деген тіршіліктің тірегі» атты аналар арасында шығармашылық байқау өткізілді.

Ең алдымен қонақтар қолөнер көрмесімен танысты. Байқауды Мәдениет ауылдық округі әкімі аппаратының бас маманы Нұрлан Қостанбаев ашып, барлық қатысушыларға сәттілік тіледі. Байқау 5 кезеңнен өткізілді. Атап айтқанда, «Таныстыру» кезеңі, «Өнерге әркімнің ақ бар таласы», «Қолөнер – ұлттық қазына», «Қонақ күте білесіз бе?», «Кім жылдам» атты кезеңдерден өткізілді. Байқау нәтижесімен Салтанат Бурханова бас жүлде иеленсе, жүлделі І орынды Айнұр Абубәкірова, ІІ орынды Гүлжанат Қайырбаева, ІІІ орынды Гүлзада Маликова иеленді. Сондай-ақ, «Ізденімпаз ана» номинациясымен Тамара Әбибуллаева, «Көрермен көзайымы» номинациясымен Рита Есерова марапатталды. Жеңімпаздар арнайы дипломдармен және бағалы сыйлықтармен марапатталды.

19-20 қыркүйек күндері **Маңғыстау облысы, Ақтау қаласында** Республикалық аналар кеңесінің төрайымы Назипа Шанаи және Баян Ақатайдың қатысумен «Ұлтыңды сақтаймын десең-қызыңды, Рухыңды сақтаймын десең-ұлыңды тәрбиеле» кең көлемді конференциясы ұйымдастырылып, шара қортындысымен облыстағы аналар кеңесінің жұмысына оң баға берілді. Конференцияға аналар кеңесі, әйелдер істері және отбасы демографиялық саясат жөніндегі комиссия мүшелері, білім беру ұйымдарының тәрбие ісіне жауапты мамандары, ата-аналар комитеті төрағалары, ардагерлер ұйымдары, Жанұя және дағдарыс орталығы өкілдері, құқық қорғау органдары инспекторлары, медиаторлар, ҮЕҰ, БАҚ өкілдері қатысты.

**Жалпы 2023 жылдың III тоқсанының** қорытындысы бойынша «Мәдениетті ана – мәдениетті ұлт» жобасын іске асыру бойынша өңірлерде өткізілген іс-шараларға қысқаша тоқталсақ:

25 тамызда «Мәдениетті ана – мәдениетті ұлт» Аналар кеңесінің жобасы аясында Солтүстік Қазақстан облысы, Жамбыл ауданында тәжірибе алмасу бойынша «Ел анасы» ауылдық әйелдер Аналар кеңесінің отырысы өтті. СҚО ҚХА Аналар кеңесінің төрағасы Саттарова Жұлдыз сөз сөйлеп, қатысушыларды Аналар кеңесінің жоспарлары мен жобаларымен таныстырды. Психолог Р. Баймұхаметова тақырып бойынша оқыту тренинг - курсын өткізді; «Дилтстің логикалық деңгей пирамидасының өмірлік мақсаттары» тақырыбында тренинг өткізді.

15 қыркүйекте **Павлодар қаласында** «Жақсы келін – ырысың» облыстық келіндер байқауы. Байқау бірнеше бөлімнен тұрды, ұлттық тағамдарды дайындау, сұрақтарға жауаптар, шығармашылық қойылымдар көрсетілді.

19 қыркүйекте **Түркістан қаласында** «Ақ орамал» іс- шарасы өтті. Түркістан облыстық қоғамдық даму басқармасы «Қоғамдық келісім» КММ-нің ұйымдастыруымен «Ынтымақ» үйінде аналардың қоғамдық, мәдени өмірге қатысуы шеңберін кеңейту мақсатындағы «Ақ орамал» іс шарасы өтті. Аталған шараға Түркістан облыстық ҚХА жанындағы Аналар кеңесінің төрайымы Гүлсара Тоққұлова модераторлық етті. Шарада «Ынтымақ» этносаралық мәдени орталығы Гүлбарам Малбаева, облыстық ҚХА жанындағы Түркістан қалалық өзбек этномәдени бірлестігі Аналар кеңесі төрайымының орынбасары Роза, Құдіретова, облыстық ҚХА жанындағы татар-башқұрт этномәдени бірлестігіА налар кеңесінің төрайымы Нурия Загидуллина сөз сөйлеп, баяндама жасады.

2023 жылғы 20 қыркүйекте **Қарағанды қаласынада** «Мәдениет ана – мәдениет ұлты» жобасын іске асыру аясында Т. Бигелдинова атындағы Қарағанды республикалық мектебінде «Отбасы және отбасы құндылығы» тақырыбында семинар-тренинг өткізілді. Іс-шараға Қарағанды облысы Ішкі саясат басқармасының «Қоғамдық келісім» КММ, №1 студенттік емхананың психологы Наталья Васильевна Ғабдракипова, Қарағанды қаласы полиция басқармасының жергілікті полиция қызметі бөлімінің инспекторы, аға лейтенант Жанел Айнұр Асқарқызы Сәтбаев қаласынан – Алпысбаева Гүлбану Ротайқызы, әйелдерді зорлық-зомбылықтан қорғау жөніндегі аға инспектор Қарағанды облысы полиция департаментінің жергілікті полиция қызметкерлері қатысты.

**Ағымдағы жылдың**  **28-29 қыркүйек күндері** Батыс Қазақстан облысы, Орал қаласында **«Мәдениетті ана – мәдениетті ұлт»** тақырыбында дәстүрлі республикалық форум өз жұмысын бастады. Еліміздің әр аймағынан келген Аналар кеңесінің мүшелері мен қоғам қайраткерлері екі күн бойы отбасы құндылықтары, ана мен бала денсаулығы және әлеуметтік жобалар сынды тақырыптарды жан-жақты талқылады.

Форумға БҚО әкімінің орынбасары Бақытжан Нарымбетов, Қазақстан халқы Ассамблеясы төрағасының орынбасары Аурика Дяк, ҚР Парламенті Сенатының депутаты Нүрия Ниязова, Қазақстан халқы Ассамблеясы республикалық Аналар кеңесінің төрайымы Назипа Шанаи және өңірлік ҚХА Аналар кеңесінің мүшелері, психологтар, қоғамдық ұйымдарының мүшелері қатысты. КХА республикалық Аналар кеңесінің төрайымы Нәзипа Шанай жобаның аты **«Мәдениетті ана – мәдениетті ұлт»** аталуының өзі тегін емес екенін атап өтті.  **«Салтанат сарайында»** өткен форумның практикалық бөлімінде көпбалалы аналармен кездесу ұйымдастырылып, **«Бесікке салу»**, **«Тұсау кесу»** секілді қазақтың салт-дәстүрлерінен көрініс қойылды. Сондай-ақ кеңес мүшелері **«Оқушылар сарайында»** - **«Достық», «Жас сарбаз», «Айбын»** үйірмелерінің оқушыларымен кездесіп, электронды вейпке қарсы акция өткізді.

**Қортыныды.** 2023 жылдың ІІІ тоқсанның қорытындысы бойынша ҚХА республикалық Аналар кеңесінің аймақтағы бөлімшелердегі жұмыстары ойдағыдай жалғасып келеді. Барлық атқарылған іс-шаралар жоспарға сәйкес өткізілді. Дегенмен, Астана, Шымкент қалаларында нәтиже сәл төмендеу болды. Бұл өз кезегінде кадрдың жетіспеушілігі мен жиі ауысудың себебінен деп ұйғардық.